Nordjyske Dangate sælger flere og flere vildtkameraer. Men de bruges som et billigt overvågningssystem.

Både Bo Schougaard og Grant Macdonald fra Himmerland har investeret i et vildtkamera, som de bruger som overvågningskamera. - Man ved jo aldrig, hvem der kommer om natten, siger murer Grant Macdonald. Kameraene koster mellem 1.700 og 3.500 kroner, så de er et billigt alternativ til de faste installationer. - I forhold til deres pris er billedet rigtig god kvalitet. Man kan godt se ansigtstræk, siger Søren Bo Andersen, der er ejer af Dangate, der sælger flere og flere kameraer.